armvectores/hy_wikipedia_2023 huggingface dataset:
Շտինա Վերենֆելս

Շտինա Վերենֆելս (գերմ.՝ Stina Werenfels, 1964, Բազել, Շվեյցարիա), շվեյցարացի ռեժիսոր, սցենարիստ։


== Կենսագրություն ==
Շտինա Վերենֆելսը ծնվել է Շվեյցարիայի Բազել քաղաքում։ Մանկությունն անցել է ԱՄՆ-ում, Իսպանիայում և Հունաստանում։ 1983 թվականին ավարտել է միջնակարգ դպրոցը Ցյուրիխում։ Ուսումնասիրել է դեղագիտություն և 1991 թվականին կրթությունը շարունակել է Նյու Յորքի համալսարանի Թիշ գեղարվեստի դպրոցում, որտեղ հաճախել է Սփայք Լիի, Արթուր Փենի և Մարքեթա Քիմբրելի վարպետության դասերին։
Ուսումն ավարտել է «Դրվագներ Ստորին Իսթ Սայդից» (1994) մրցանակակիր կարճամետրաժ վավերագրական ֆիլմով, որը պատմում է նյույորքյան թաղամասից հրեական մշակույթի անհետացման մասին։ Շվեյցարիայում նկարահանել է «Հրուշակեղեն, ցավ և քաղաքականություն» (1998) ֆիլմը, որի համար արժանացել է Շվեյցարիայի կինոմրցանակին։ Նրա «Հետցնցում» առաջին խաղարկային ֆիլմը (2006), որի պրեմիերան կայացել է Բեռլինալեի «Համայնապատկեր» ծրագրում, արժանացել է մի քանի մրցանակի։ 2015 թվականին Վերենֆելսի «Դորա կամ մեր ծնողների սեռական նեվրոզները» ֆիլմը ներկայացվել է «Ոսկե ծիրան» կինոփառատոնի «Խաղարկային ֆիլմերի մրցույթ» ծրագրում։
Շտինա Վերենֆելսը Ցյուրիխի գեղարվեստի համալսարանում (ZHdK) դասավանդում է կինոդրամատուրգիա, ռեժիսուրա և կինոդերասանի արվեստ։


=== Ընտանիք ===
Ամուսնացած է շվեյցարացի պրոդյուսեր, կինոռեժիսոր Սամիրի հետ։ Զույգը բնակվում է Ցյուրիխում։


== Ֆիլմեր ==


=== Հեռուստատեսություն ===


== Մրցանակներ, պարգևներ ==
Բեռլինալեի «Համայնապատկեր» ծրագրի մրցանակներ «Հետցնցում» խաղարկային ֆիլմի համար (2006)


== Ծանոթագրություններ ==


== Արտաքին հղումներ ==
Stina Werenfels Internet Movie Database կայքում
Մոնիկա Լովինեսկու

Մոնիկա Լովինեսկու (ռումիներեն՝ moˈnika loviˈnesku, նոյեմբերի 19, 1923(1923-11-19), Բուխարեստ, Ռումինիա - ապրիլի 20, 2008(2008-04-20), Վիլե լե Բել), ռումինացի էսսեիստ, կարճ պատմվածքների հեղինակ, գրաքննադատ, թարգմանիչ և լրագրող, հայտնի է որպես Ռումինիայում կոմունիստական ռեժիմի հակառակորդ։ Նա մի քանի աշխատանք է հրապարակել Մոնիկա Սենտ-Քամ և Կլոդ Պասկալ կեղծանունների ներքո։ Նա եղել է գրական գործիչ Էուջեն Լովինեսկուի դուստրը և գրաքննադատ Վիրջիլ Իերունկայի կինը։


== Կենսագրություն ==
Մոնիկա Լովինեսկուն ծնվել է Բուխարեստում։ Ավարտել է Բուխարեստի համալսարանի գրականագիտության ֆակուլտետը։ Իր գրական նորամուտը կատարել է Vremea ամսագրում, պարբերաբար հրատարակել է իր արձակ ստեղծագործությունները Revista Fundaţiilor Regale պարբերականում և Democraţia թատերական հրատարակությունում։ Ռումինիայում խորհրդային կարգերի հաստատման ուղղությամբ տարվող աշխատանքների պատճառով նա ստիպված է եղել հեռանալ Ֆրանսիա։  Այնտեղ գնալու համար նա ստացել է կրթաթոշակ Ֆրանսիայի կառավարության կողմից 1947 թվականի սեպտեմբերին, այնուհետև խնդրել է քաղաքական ապաստան (1948 թվականի օգոստոս) Ռումինիայի՝ ժողովրդական հանրապետություն դառնալուց հետո։
Նա հրատարակել է ստեղծագործություններ իր հայրենիքում տիրող կոմունիզմի, ինչպես նաև ռումինական գրականության մասին։ Նրա հոդվածները հաճախ հրատարակվել են այնպիսի հեղինակավոր ամսագրերում, ինչպիսիք են՝  Kontinent, Les Cahiers de l'Est և L'Alternative։ Նա տպագրել է էսսեների ժողովածու Histoire des spectacles  խորագրով (հրատարակվել է Éditions Gallimard-ի կողմից)։
1951 թվականից մինչև 1974 թվականը Մոնիկա Լովինեսկուն եղել է Radiodiffusion Française-ի ռումիներեն ռադիոհաղորդումների մասնակից, ինչպես նաև Արևելյան Եվրոպայի համար նախատեսված ռադիոկայանի անդամ։ 1960-ական թվականներից եղել է Radio Free Europe-ի լրագրող՝ պատրաստելով երկու ամենշաբաթյա հաղորդումներ, որոնք նպաստել են Նիկոլաե Չաուեշեսկուի վարչակարգի դեմ ներքին ընդդիմության ձևավորմանը։ Նրանց գլխավոր նպատակն էր ռումինացիներին իրազեկել ազատ աշխարհում տիրող մշակութային և քաղաքական միտումների մասին։ Ելույթների մի մասը թողարկվել է որպես Unde Scurte  («Կարճ ալիքներ») Մադրիդում (1978)։
Նա եղել է հարձակումների թիրախ Ռումինիայի կոմունիստական ​​մամուլում, դրանցից ամենահայտնիների հեղինակները եղել են Էժեն Բարբուն և Կորնելիու Վադիմ Թյուդորը։ 1977 թվականին նա ծեծի է ենթարկվել Պաղեստինի ազատության կազմակերպության երեք անդամների կողմից (որոնցից մեկը ծպտված էր որպես ֆրանսիական փոստատար) Նիկոլա Չաուշենսկուի հանձնարարությամբ։
Լովինեսկուն ֆրանսերեն է թարգմանել ռումինական գրականության որոշ նմուշներ։
Մոնիկա Լովինեսկուն մահացել է 2008 թվականին Փարիզում։


== Ծանոթագրություններ ==
Էսինի լը Պտի

Էսինի լը Պտի (ֆր.՝ Essigny-le-Petit), համայնք Ֆրանսիայում՝ Պիկարդիա մարզի Էնա գավառում։ Մտնում է Սեն Կանտեն 2 կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02288:


== Բնակչություն ==
2010 թվականի տվյալներով՝ համայնքի բնակչությունը կազմում է 895 մարդ։ 


== Տնտեսություն ==
2010 թվականին համայնքի 226 աշխատունակ (15-64 տարեկան) բնակիչներից 163-ը տնտեսապես ակտիվ էին, 63-ը՝ ոչ ակտիվ (ակտիվության ցուցանիշը կազմել է 72,1%, 1999 թվականին եղել է 63,5%)։ 163 տնտեսապես ակտիվ բնակիչներից աշխատում էին  142 -ը (77 տղամարդ և 65 կին), գործազուրկ էին 21 մարդ (12 տղամարդ և 9 կին)։ 63 տնտեսապես ոչ ակտիվ բնակիչներից 14-ը եղել են աշակերտներ կամ ուսանողներ, 19-ը՝ թոշակառուներ, 30-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Էսինի լը Պտի (ֆր.)
Միչել Սալգադո

Միչել Սալգադո (իսպ.՝ Miguel Ángel Salgado Fernández, հոկտեմբերի 22, 1975(1975-10-22), As Neves, Pontevedra Province, Գալիսիա, Իսպանիա), իսպանացի նախկին ֆուտբոլիստ, աջ պաշտպան։ Ամուսնացած է, այս պահին աշխատում է Ալ-Ջազիրա հեռուստաընկերությունում որպես փորձագետ։


== Ակումբ ==
Սալգադոն խաղացել է Սելտայի երիտասարդական կազմում, իսկ 1994-1995 թթ. մրցաշրջանում անցկացրել է իր առաջին հանդիպումը հիմնական թիմի կազմում։ 1996-1997 թթ. մրցաշրջանում Սալգադոն վարձավճարով տեղափոխվել է Սալամանկա։ Վերադանալով մեկ տարի անց՝ Սալգադոն ամրապնդվեց թիմի մեկնարկային կազմում։
Սելտայում անցկացրած 2 հիանալի մրցաշրջաններից հետո Միչել Սալգադոյով սկսեց հետաքրքրություն ցուցաբերել Մադրիդի Ռեալը և արդյունքում ֆուտբոլիստը տեղափոխվեց Ռեալ։ 1999։ Հենց առաջին մրցաշրջանում «Արքայական ակումբը» հաղթեց Չեմպիոնների Լիգայի խաղարկությունում, եզրափակչում թիմը ջախջախեց Վալենսիային։ Հաջորդ մրցաշրջանում դարձավ Լա Լիգայի հաղթող, իսկ 2001-2002 թթ. մրցաշրջանում Սալգադոն կրկին իր թիմի հետ Չեմպիոնների Լիգայի եզրափակչում էր, Գլազգոյում տեղի ունեցած հանդիպումն ավարտվեց Ռեալի հաղթանակով Լևերկուզենի Բայերի նկատմամբ 2։ 0 հաշվով։ 
Հաջորդ մրցաշրջանում Սալգադոն միայն երեք խաղ բաց թողեց ներքին առաջնությունում, որում Ռեալը հաղթող հռչակվեց, իսկ Չեմպիոնների Լիգայում Սալգադոն հիանալի տպավորություն թողեց բոլոր 15 հանդիպումներում, որտեղ ակումբը կիսաեզրափակչում լքեց պայքարը՝ պարտվելով իտալական Յուվենտուսին։ 
Լա Լիգայի 2003-2004 մրցաշրջանում Սալգադոն բաց թողեց 3 հանդիպում, բայց չկարողացավ թիմին օգնել պահպանելու չեմպիոնական տիտղոսը, ինչպես նաև Իսպանիայի գավաթի եզրափակչում, որտեղ թիմը պարտություն կրեց։ Այդուհաներձ պաշտպանւ խփեց իր առաջին գնդակը անցկացրած երեք տարիներում, մարտին գրավելով Սևիլյայի դարպասը։ 
2009 թվականի օգոստոսի 19-ին ազատ ֆուտբոլիստի կարգավիճակով Միչելը տեղափոխվեց Բլեքբերն, որի հետ կնքեց երկու տարվա պայմանագիր։ 


== Հավաքական ==
Հավաքականում իր առաջին հանդիպումն անցկացրեց 1998 թվականին 2000 թ. Եվրոպայի առաջնության ընտրական փուլում Կիպրոսի դեմ, որում իսպանացիները պարտվեցին 2։ 3 հաշվով, այդ խաղից ի վեր Սալգադոն մշտապես հրավիրվում էր հավաքական։ Անցկացրեց 4 հանդիպում Եվրոպայի առաջնության եզրափակիչ փուլում, սակայն չմասնակցեց Մունդիալ 2002-ին, քանի որ Միչելի մարզավիճակը չէր բավարարում Իսպանիայի հավաքականի գլխավոր մարզիչ Խոսե Անտոնիո Կամաչոյին։ Ինյակի Սաեսի օրոք Սալգադոն կրկին դարձավ հավաքականի հիմնական կազմի ֆուտբոլիստ, միայն վնասվածքը Միչելին խանգարեց օգնել իր հավաքականին Եվրո-2004-ին։ 


== Ակումբային վիճակագրություն ==


== Արտաքին հղումներ ==
http://footballdatabase.com/ կայքում
http://www.fussballdaten.de/ կայքում
http://www.national-football-teams.com/ կայքում
ՖԻՖԱ-ի կայքում Archived 2009-02-13 at the Wayback Machine.
Ռեալի պաշտոնական կայքում


== Ծանոթագրություններ ==
Անհայտը․․․

«Անհայտը...» (ռուս.՝ «Неизвестная...»), 1966 թվականի խորհրդային գեղարվեստական ֆիլմ, որը նկարահանել է ռեժիսոր Մարիա Մուատը Իգոր Ակիմովի և Վլադիմիր Կարպեկոյի «Օտար շեմին» վեպի հիման վրա։


== Սյուժե ==
1944 թվականի աշուն։ Կարմիր բանակի զորքերը դուրս են եկել Բալթիական ափ՝ գլխատելով գերմանացի թշնամու առանց այդ էլ մարտունակ ուժերը։ Սակայն հակառակորդը մտադիր չէ հանձնվել, և փնտրում է հարվածից դուրս գալու և հետագա պատասխանի բոլոր նոր հնարավորությունները։ Այդ ժամանակ նրանց ձեռքում է հայտնվում խորհրդային հետախույզ Ռուտա Յանսոնը, որին նացիստները ցանկանում են օգտագործել իրենց նպատակների համար։ Սակայն ժամանակի ընթացքում պարզվում է, որ հենց Յանսոնն է խաբում գերմանական հրամանատարությունը՝ Դիտցի և Կրամմլիխի գլխավորությամբ, և կարողացել է թելադրել իր պայմանները գերողներին։


== Դերերում ==
Ռուֆինա Նիֆոնտովա – Ռուտա Յանսոն
Վլադիմիր Մուրավյով – հետման Էռնստ Դիտց
Լեոնիդ Գուբանով – Թոմաս Կրամլիխ 
Գրիգորի Միխայլով – մայոր Տերեխով 
Լեոնիդ Բրոնևոյ – Վերներ 
Եվգենի Կուզնեցով – Դորոնին 
Յուրի Բաղինյան – գործակալ 
Վլադիմիր Պոնոչևնի – կապավոր


== Ծանոթագրություններ ==


== Գրականություն ==
Сергей Юткевич. [1] Кино: Энциклопедический словарь,  стр. 300
Сергей Землянухин, Мирослава Сегида. Домашняя синематека. Отечественное кино 1918—1996. — М.: Дубль-Д, 1996. — 520 с. — ISBN 5-900902-05-6


== Արտաքին հղումներ ==
«Անհայտը․․․»(անգլ.) ֆիլմը Internet Movie Database կայքում
Ժողովածու (1085)

Ժողովածու (1085), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1085 թվի տակ։ Ձեռագիրը գրվել է 18-րդ դարում ենթադրաբար Ղրիմում։ Ստացողը եղել է Պողոս վարդապետը։ Գրված է թղթի վրա, որը ունի 17.5×11.7 չափս։ Ձեռագիրը կազմված է 116 թերթից։ Գրված է միասյուն, նոտրգիրով։ Կազմը`դրոշմազարդ կաշի։ Հիշատակարաններ՝ 63ա (1705 թ․), հետագայի՝ 116բ (1734 թ․):


== Բովանդակություն ==
Մաշտոց ձեռնադրութեան։
Սահմանադրութիւն դաստիարակութեան։
Մեկնութիւն Հայր մեր-ի։
Դր․ Կեսարացւոյ Անունք քաղաքաց։


== Ծանոթագրություններ ==
Տնային վիդեո համակարգ

Տնային վիդեո համակարգ կամ ՏՎՀ (անգլերեն` Video Home System, կրճատ` VHS), սպառողական համակարգի տեսաստանդարտ։ Այն զարգացվել էր ճապոնական JVC կոնցեռնի կողմից և ներկայացվել ճապոնական շուկայում 1976 թ.-ին։ Համակարգը մեծ ժողովրդայնություն էր վայելում ԽՍՀՄ-ում, այդ թվում՝ Հայաստանում 80-ականներին և 90-ականներին։ Այդ ժամանակներում խորհրդային սև շուկայում տարածված էր ապօրինի թարգմանված ֆիլմերի արդյունաբերությունը (հատկապես Բ-կարգի ֆիլմեր, որոնք մեծ մասամբ ամերիկյան էին)։ Այդ ֆիլմերը ձայնագրվում էին հենց VHS ֆորմատի տեսաերիզների վրա։


== Տեսաերիզների հետ կապված թվագրություն ==
1976 թ. - VHS-ի զարգացումը JVC-կողմից
1980-ականներ - Betamax և Video 2000 հակառակորդ ֆորմատների հանդեպ VHS-ը տանում է բացարձակ հաղթանակ
1984 թ. - Խորհրդային միությունում ստեղծվում է առաջին վիդեոմագնիտաֆոնը՝ Электроника ВМ-12-ը
2003 թ. - VHS-ը զիջում է դիրքերը DVD ֆորմատին (վաճառվող տեսաերիզների առումով)
2006 թ. - «Մի բռնության պատմությունը» դառնում է վերջին հոլիվուդյան առաջնակարգ ֆիլմը, որը թողարկվում է VHS ֆորմատի վրա
2008 թ. - Ամենավերջին խոշոր արդյունաբերությունը դադարում է VHS-ների թողարկումը։
2016 թ. - VHS տեսաձայնագրիչների վերջին արտադրողը՝ Funai-ն, հայտարարել է, որ իրենք ամբողջությամբ դադարեցնում են իրենց արտադրությունը։


== Ծանոթագրություններ ==


== Արտաքին հղումներ ==
BBC նորությունների արխիվ։  Վիդեոձայնագրիչի վերացումը տեսադաշտից
HowStuffWorks: ինչպես են աշխատում VCR-ները
Հին ֆորմատների «թանգարան»
Նեսարգ է Պինաթել

Նեսարգ է Պինաթել (ֆր.՝ Neussargues en Pinatelle), համայնք Ֆրանսիայի Օվերն մարզի Կանտալ գավառում։
Բնակչությունը 2014 թվականի դրությամբ կազմում է 1897 մարդ, բնակչության խտությունը` 20.62 մարդ/կմ²։ Բնակավայրը զբաղեցնում է 91.98 կմ² տարածք։
Բնակավայրը ստեղծվել է 2016 թվականի հունվարին` Սել, Շալիրանգ, Շավանյակ, Նեսարգ Մուարսակ և Սենտ Անաստազի համայնքների միավորման արդյունքում։


== Վարչական բաժանում ==


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
From Eden

From Eden, երգը գրվել և ձայնագրվել է Իռլանդացի երգիչ և երգահան Հոզիերի կողմից։ Այն 2014 թվականի Հոզիեր դեբյուտային ալբոմի երկրորդ սինգլն էր։ Irish Singles Chart-ում այն երկրորդ հորիզոնականում էր։ From Eden-ը թողարկվել էր 2014 թվականի մարտի 9-ին։


== Տեսահոլովակ ==
Երգի տեսահոլովակը առաջին անգամ հրապարակվել է Յութուբ կայքում, տևողությունը հինգ րոպե երկու երեք վայրկյան։


== Ծանոթագրություններ ==
Ռոկիտնոե

Ռոկիտնոե (ուկրաիներեն՝ Рокитне), քաղաքատիպ ավան Ուկրաինայի Ռովնոյի մարզի Ռոկիտնոեի շրջանում։ Հիմնադրվել է 1888 թվականին։
2001 թվականի տվյալներով Ռոկիտնոե քաղաքատիպ ավանում բնակվում էր 7 143 մարդ։ Բնակավայրը զբաղեցնում է 5,52 կմ² տարածք։ Բնակչության խտությունը կազմում էր 1294 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վատ Սանտա

Վատ Սանտա (անգլ.՝ Bad Santa), հումորային ֆիլմ։ Ֆիլմի ռեժիսորը Թերի Ցվիգոֆան է։ Ֆիլմը 2004 թվականին առաջադրվել է «Ոսկե Գլոբուս» անվանակարգում։ Ֆիլմի պրեմիերան տեղի է ունեցեոլ 2004 թվականին 2004 Cannes Film Festival ընկերության աջակցությամբ։ 2004 թվականին արտադրվել է նաև ֆիլմի DVD տարբերակը։


== Դերերում ==
Բիլլի Բոբ Տորնտոն - Ուիլլի
Տոնի Կոկս - Մարկուս
Բրետ Կելլի - Տյորման
Լորեն Գրեմ - Սյու
Լորեն Տոմ - Լուիս
Բերնի Մակ - Ջին
Ջոն Ռիտեր - Բոբ Չիպեսկա
Մետ Ուոլշ - Հերբ


== Նկարահանման խումբ ==
Ռեժիսոր - Թերի Ցվիգոֆ
Սցենարիստ - Գլեն Ֆիկարա, Ջոն Ռեկուա
Պրոդյուսեր - Իտան Կոեն, Ժոել Կոեն
Օպերատոր - Ջեմի Անդերսոն
Երաժշտություն - Դևիդ Կիտայ


== Դրամարկղային հավաք ==
 ԱՄՆ-ում - 60057639 դոլլար
Ամբողջ աշխարհում - 16428561 դոլլար


== Գրականություն ==
Кудрявцев С. В. Плохой Санта // 3500. Книга кинорецензий. - в 2-х томах. - М.: Печатный Двор, 2008. - 1424 с. - 3500 экз. - ISBN 978-5-9901318-3-5.


== Ծանոթագրություններ ==


== Արտաքին հղումներ ==
«Плохой Санта»(անգլ.) ֆիլմը allmovie կայքում:
«Плохой Санта»(անգլ.) ֆիլմը Rotten Tomatoes կայքում
Ռոջեր Էբերթ. (2003-11-23)։ «Обзор и критика фильма» (անգլերեն)։ Արխիվացված է օրիգինալից 2011-12-07-ին։ Վերցված է 2010-11-25 
«Рецензия к фильму на сайте «ВидеоГид»» (ռուսերեն)։ Արխիվացված է օրիգինալից 2016-03-04-ին։ Վերցված է 2010-11-23
Երմի

Երմի, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում կամ Բիթլիսի վիլայեթի Սղերդի գավառակում։


== Բնակչություն ==
XX դարի սկզբին ուներ 40 տուն բնակիչ, որից 25-ը հայկական, իսկ 15-ը քրդական էին։


== Տնտեսություն ==
Բնակչության հիմնական զբաղմունքը անասնապահությունն ու երկրագործություն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տումենսկոե

Տումենսկոե (ռուս.՝ Туменское), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մադրիդի դրոշ

Մադրիդի դրոշը հանդիսանում է Իսպանիայի մայրաքաղաք Մադրիդի պետական խորհրդանիշներից մեկը։
Մադրիդի դրոշը իրենից ներկայացնում է մուգ մորեգույն պաստառ, որի կենտրոնում տեղակայված է Մադրիդի զինանշանը։ Դրոշը ստեղծվել է 2:3 համամասնությամբ։ Մորեգույնի երանգները համապատասխանում են Պանտոնի գունային 207 և 208 մոդելներին։
Ելակի ծառին հենված արջի նշանակությունը հստակ հայտնի չէ, բայց ըստ հայտնի մի տեսակետ՝ արջն ու ծառը իրենցից ներկայացնում են հոգևորականության և քաղաքացիների միջև տնտեսության համար մղվով վեճը։ Յոթ աստղերը ներկայացնում եմ Մեծ Արջ համաստեղությանը ամենամոտ յոթ աստղերը։ Այս աստղերը խորհրդանշում են Հյուսիսային աստղը և, հետևաբար, հյուսիսային ուղղությունը, որի վրա գտնվում են մյուս բոլոր աստղերը։ Աստղերը ներկայացնում են Մադրիդը որպես վայր, ուր տեղակայված է կառավարությունը։
Սիբսկայա

Սիբսկայա (ռուս.՝ Сибская), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենա գետի ձախ ափում՝ 50 կմ հեռավորության վրա։ Գետի երկարությունը 12 կմ է։ Սիբսկայաի ակունքը գտնվում է Խարովսկից 18 կմ դեպի հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000006136
Հիդրոլոգիական ուսումնասիրությունների կոդը - 103000613
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(195) Էվրիկլեա

(195) Էվրիկլեա (անգլ.՝ Eurykleia), աստերոիդ աստերոիդների հիմնական գոտում։ Հայտնաբերվել է 1879 թվականի ապրիլի 19-ին Յոհան Պալիսայի կողմից Պուլայում։
Միջին հեռավորությունը Արեգակից կազմում է 2,876758 ա. մ., առավելագույնը մոտենում է 2,7521 ա. մ. հեռավորության վրա և հեռանում 3,0014 ա. մ.։ Արեգակի շուրջ մեկ ամբողջական պտույտ է կատարում 1782,19 երկրային օրվա ընթացքում, իր ուղեծրով շարժվելով միջինում 0,201999 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,97° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(195) Էվրիկլեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հունիսի 27

Հունիսի 27, տարվա 178-րդ (նահանջ տարիներին՝ 179-րդ) օրն է։

Տարվա ավարտին մնում է 187 օր։


== Դեպքեր ==
1829 - Էրզրումի գրավումը ռուսական բանակի կողմից։
1905՝ Ռուսական «Պոտյոմկին» զրահանավի վրա ապստամբություն սկսվեց։
1931՝ Իգոր Սիկորսկին ԱՄՆ-ում ստացավ ուղղաթիռի պատրաստման արտոնագիր։
1954՝ Աշխարհի առաջին ատոմակայանը բացվել է Օբնինսկում՝ Մոսկվայի մոտ։ ։
1977 - Ֆրանսիան թույլատրել է Ջիբութիի անկախությունը։
1997՝ Ավարտվեց Տաջիկստանի քաղաքացիական պատերազմը։
1993 - Արցախյան ազատամարտի ժամանակ հայկական զինված ուժերը ազատագրեցին Մարտակերտ քաղաքը։


== Ծնունդներ ==
1895 - Ժամսարանգիյն Սամբու, մոնղոլական քաղաքական և պետական գործիչ
1905 - Լև Կասիլ, ռուս խորհրդային գրող։ ԽՍՀՄ մանկավարժական գիտությունների ակադեմիայի թղթակից անդամ (1965)
1976 - Վարդուհի Վարդանյան, հայ երգչուհի (մ. 2006)
1977 - Ռաուլ Գոնսալես, իսպանացի ֆուտբոլիստ
1983 - Ալսու, թաթարական ծագումով ռուս երգչուհի
1984 - Խոսե Հոլեբաս, հույն ֆուտբոլիստ
1975 - Թոբի Մագուայեր, ամերիկացի դերասան, կինոպրոդյուսեր


== Մահեր ==
1844 - Ջոն Դալթոն, անգլիացի քիմիկոս ն ֆիզիկոս
1873 - Ֆյոդոր Տյուտչև, ռուս բանաստեղծ (ծնվ. 1803)
1970 - Մկրտիչ Խերանյան, հայ բանաստեղծ, արձակագիր, թարգմանիչ (ծնվ. 1899)
1993 - Յուրա Հովհաննիսյան, հայ ազատամարտիկ, հրամանատար։(ծնվ. 1954)
2001 - Ջեք Լեմոն, ամերիկյան դերասան, Օսկարի կրկնակի դափնեկիր (ծնվ. 1925)


== Տոներ ==
Արմեն Միրաքյան (այլ կիրառումներ)

Արմեն Միրաքյան անունը կամ տերմինը կարող է վերաբերել հետևյալ հոդվածներին․

Արմեն Բագրատի Միրաքյան, հայ կինոօպերատոր։ ՀՀ արվեստի վաստակավոր գործիչ (2011)։
Արմեն Վահանի Միրաքյան, հայ օպերային երգիչ, տենոր։
Կոստինկա (գյուղ, Դուխովշչինսկի շրջան)

Կոստինկա (ռուս.՝ Костинка), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայմինգ (Բավարիա)

Հայմինգ (գերմ.՝ Haiming), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 2486 մարդ է (ըստ 2010 թվականի դեկտեմբերի 31-ի)։ Տարածքը 28,67 կմ² է։ Պաշտոնական կոդ՝ 09 1 71 118։


== Ծանոթագրություններ ==


== Արտաքին հղումներ ==
Պաշտոնական էջ
Յուհան Կուկ

Յուհան Կուկ (էստ․՝ Juhan (Johann) Kukk, ապրիլի 13, 1885(1885-04-13), Կեռու, Վեյկե-Մաառյա, Լյաենե-Վիրումաա, Էստոնիա - դեկտեմբերի 4, 1942(1942-12-04), ԽՍՀՄ), Էստոնիայի պետական գործիչ, գործարար։


== Կենսագրություն ==
Ավարտել է Ռիգայի պոլիտեխնիկական ինստիտուտի առևտրի ֆակուլտետը (1910 թվական), լրացուցիչ կրթություն է ստացել Գերմանիայում։

1910—1912 թվականներին աշխատել է Տարտուի առաջին խնայողական-վարկային ընկերությունում։
1911—1919/1920 թվականներին զբաղվել է լրագրողական գործունեությամբ  Ühistegevusleht կոոպերատիվ հրատարակչությունում։
1914 թվականից` կոոպերատիվի բյուրոյի ղեկավար, 1915-1919 թվականներին` կոոպերացիայի խթանման ընկերության նախագահ։
1917—1919 թվականներին` Էստոնիայի ժամանակավոր խորհրդի անդամ։
1917—1918 թվականներին` Էստլյանդիայի նահանգային կառավարության ֆինանսական բաժնի պետ։
1918 թվականի փետրվարի 18-ին հեռակա ընդգրկվել է Էստոնիայի փրկության կոմիտեում, սակայն փետրվարի 20-ին նա ինքնաբացարկ է հայտարարել և նրան փոխարինել է Կոնստանտին Կոնիկը, մասնակցել է նաև անկախության հռչակագրի խմբագրման հանձնաժողովին։
1918—1919 թվականներին` Էստոնիայի ժամանակավոր կառավարության ֆինանսների և պետական գույքի նախարար։
1919 թվականին` կազմկոմիտեի անդամ։
1919—1930 թվականներին` Էստոնիայի կոոպերատիվների միության խորհրդի նախագահ։
1919—1920 թվականներին` Էստոնիայի ֆինանսների նախարար։
1920 թվականից` Rahvapank -ի (Ժողովրդական բանկ) վարչության նախագահ։
1920—1921 թվականներին` Էստոնիայի առևտրի և արդյունաբերության նախարար։
1920—1926 թվականներին` Ռիյգիկոգուի անդամ (խորհրդարան), 1921—1922 թվականներին` խորհրդարանի նախագահ։
1922 թվականի նոյեմբերի 21-ից մինչև 2 августа 1923 թվականի օգոստոսի 2-ը` պետական ավագ (պետության ղեկավար).
1923—1924 թվականներին և 1926—1930 թվականներին` Էստոնիայի սպառողների միության կենտրոնական ընկերության տնօրեն։
1924—1925 թվականներին` Էստոնիայի բանկի տնօրեն։
1925—1940 թվականներին` National Peat Industry -ի խորհրդի նախագահ (1936 թվականից` Estonian Peat Industry):
1931—1940 թվականներին` Բալթյան բամբակի ֆաբրիկայի խորհրդի նախագահ։
1933—1940 թվականներին` Kreenbalt Ltd -ի տնօրեն։
1933—1934 թվականներին դասախոսել է Տարտուի համալսարանում ֆինանսական և արդյունաբերական քաղաքականության վերաբերյալ։
1936—1940 թվականներին` տեքստիլ ձեռնարկությունների համաէստոնական միության նախագահ։
1937—1940 թվականներին` առևտրաարդյունաբերական պալատի խորհրդի անդամ։Նա քննադատորեն էր վերաբերվում 1934 թվականի հեղաշրջումից հետո ստեղծված Կոնստանտին Պյատսի ավտորիտար վարչակարգին։
1940 թվականին Յուհան Կուկը ձերբակալվել է Ներքին գործերի ժողկոմիսարիատի (НКВД) կողմից, մահացել է բանտում։ Ստույգ գերեզմանն անհայտ է, Կուկի հիշատակին` Տալլինի Հիյու-Ռահու գերեզմանոցում տեղադրվել է առանց գերեզմանի հուշարձան (կենոտաֆ)։


== Աղբյուրներ ==
Эстонский биографический словарь. — Таллин, 2002.
Биография
Խենովես

Խենովես (իսպ.՝ Genovés, կատ.՝ El Genovés), մունիցիպալիտետ և քաղաք Իսպանիայում։ Մտնում է Վալենսիա պրովինցիայի մեջ՝ Վալենսիա ինքնավար համայնքում։ Մունիցիպալիտետը գտնվում է Կոստերա շրջանում։ Նրա տարածքը գրավումէ 15,2 կմ², իսկ բնակչությունը կազմում է 2796 մարդ (2010)։ Հեռավորությունը վարչական կենտրոնից կազմում է 4 կմ։


== Հեռավորությունը Խենովեսից ==


== Դեմոգրաֆիա ==


== Պատկերասրահ ==

		
		


== Ծանոթագրություններ ==


== Արտաքին հղում ==
Պաշտոնական կայք Archived 2007-10-10 at the Wayback Machine.
Վալենսիայի ինստիտուտի վիճակագրություն
Մաշինա (գյուղ, Կորոստիշևի շրջան)

Մաշինա (ուկրաիներեն՝ Машина), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Մաշինա գյուղում բնակվում էր 60 մարդ։ Բնակավայրը զբաղեցնում է 0,459 կմ² տարածք։ Բնակչության խտությունը կազմում էր 130,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մկրտիչ Թաշճյան

Մկրտիչ Տիգրանի Թաշճյան (փետրվարի 2, 1885(1885-02-02) - փետրվարի 28, 1956(1956-02-28), Աբադան, Խուզեսթան, Իրան), հայ դերասան, ռեժիսոր։
Եղել է Սյուզան Գարագաշի առաջին ամուսինը։


== Կենսագրություն ==
Մկրտիչ Թաշճյանը ծնվել է 1885 թվականին Արևմտյան Հայաստանում։ Նրա գործունեության սկզբնական շրջանը եղել է Կովկասում։ 1906 թվականին Թիֆլիսում սկսել է բեմական գործունեությունը։ Նրա թատերախմբերում տարբեր տարիների խաղացել են Վահրամ Փափազյանը, Վաղարշ Վաղարշյանը, Գուրգեն Ջանիբեկյանը և ուրիշներ։ 1917 թվականից բնակվել և ստեղծագործել է Թավրիզում, իր շուրջ համախմբել թատերասերների և հիմնել «Սիրողականների խումբը»։ Այս շրջանում բեմադրել է ներկայացումներ հայերենով և ադրբեջաներենով։ 1930-ական թվականներից՝ Թեհրանում, ապա՝ Աբադանում։
Բացի թատերական գործունեությունը, Թաշճյանն օժտված է եղել նկարելու առանձնահատուկ ձիրքով։ 1933 թվականին Թավրիզում կայացած Իրանի ազգային ցուցասրահի գլխավոր սրահի հարդարումը վստահվեց նրան։ Թաշճյանի դուստրը՝ Լեոնի Թաշճյանը, հորից ժառանգել է նկարելու ձիրքը։


== Դերեր ==
Մկրտիչ Թաշճյանը եղել է ռեալիստական խաղաոճի դերասան։

էլիզբարյան՝ Շիրվանզադեի «Պատվի համար»
Պաղտասար աղբար՝ Պարոնյանի «Պաղտասար աղբար»
Կորրադո՝ Ձակոմետտիի «Ոճրագործի ընտանիքը»
Յագո՝ Շեքսպիրի «Օթելլո»
ԿորադոՁևավորել է իր բեմադրությունները։


== Գրականություն ==
Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։
Ալեքսանդրյան Մ., Մկրտիչ Թաշչյան, Ե., 1964։


== Ծանոթագրություններ ==
Մայնբերնհայմ

Մայնբերնհայմ (գերմ.՝ Mainbernheim), քաղաք Գերմանիայում՝ Բավարիա քաղաքում։ Ենթարկվում է Ստորին Ֆրանկոնայո վարչական շրջանին։ Ներառում է Կիտցինգեն նահանգը։ Զբաղեցնում է 12,00 կմ² տարածք։ Բնակչությունը ըստ 2011 թվականի տվյալներով 2292 մարդ։ Հեռախոսային կոդը՝ 09 6 75 144։


== Ծանոթագրություններ ==
Տյուռիսալու

Տյուռիսալու (էստ․՝ Türisalu), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 606 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեղմելիություն

Սեղմելիություն, ծավալային առաձգականություն, նյութի՝ արտաքին բազմակողմանի ճնշման ազդեցությամբ ծավալը դարձելիորեն փոխելու հատկություն։ Սեղմելիությամբ օժտված են բոլոր նյութերը։ Եթե նյութը սեղմման ընթացքում քիմիական, կառուցվածքային և այլ փոփոխությունների չի ենթարկվում, ապա արտաքին ճնշման սկզբնական արժեքը վերականգնելիս սկզբնական ծավալը վերականգնվում է։ Ճնշման ոչ մեծ փոփոխությունների դեպքում ծավալի Δv/v հարաբերական փոփոխությունը համեմատական է ճնշման Δρ փոփոխությանը։


== Սեղմելիության չափ ==
Որպես սեղմելիության չափ ընդունում են β=1/v(Δv/Δρ) մեծությունը, որը կոչվում է սեղմելիության գործակից։ K=1/β կոչվում է ծավալային առաձգականության մոդուլ(տես Մոդուլներ առաձգականության)։ Սեղմելիությունը անմիջականորեն որոշում են ճնշման տակ մարմինների ծավալի փոփոխությամբ, ձայնագիտական չափումների ճնշման տակ բյուրեղային ցանցի պարամետրերի չափումների հիման վրա։ Գազերի (գոլորշիներ), հեղուկների և պինդ մարմինների սեղմելիությունն իմանալն անհրաժեշտ է ջերմային մեքենաների աշխատանքի, քիմիատեխնոլոգիական պրոցեսների, ինչպես նաև մեծ արագություններով շարժման դեպքում առաջացող աերո- և հիդրոդինամիկական երևույթների հաշվարկի համար։
Մատերիա (ֆիզիկա)

Մատերիա (լատ.՝ māteria, թարգմանաբար՝ «նյութ»), ֆիզիկայի հիմնական հասկացություններից մեկը, ընդհանուր տերմին, ժամանակի և տարածության պարունակության բազմություն, որն ազդում է նրա հատկությունների վրա։ Հանդիսանում է ֆիզիկայի ուսումնասիրման առարկա, որտեղ դիտարվում է որպես գիտակցությունից անկախ օբյեկտիվ իրականություն։


== Մատերիայի հասկացությունը ֆիզիկայի տարբեր բաժիններում ==
Մատերիայի սահմանումը ընդլայնվում էր գիտության տարբեր ոլորտների զարգացմանը զուգընթաց։ Հնում՝ դա օբյեկտներ էին, որոնց կարելի էր նկարագրել դասական հատկություններով (զանգված, ջերմաստիճան, բաժանելիություն և այլն)։ Նյուտոնի պատկերացումներում ժամանակը և տարածությունը ուսումնասիրվում էին առանձին։ Օպտիկայի, հատուկ և ընդհանուր հարաբերականության տեսության հասկացությունները կապվեցին գրավիտացիայի և ալիքների հետ։
Քվանտային ֆիզիկան, աստղաֆիզիկան և մեծ էներգիաների ֆիզիկան արտահայտում են այն ժամանակակից իմաստով և զբաղվում են մատերիայի նոր տեսակների ուսումնասիրմամբ։


== Մատերիայի հիմնական տեսակները։ ==
Նյութ։
Համասեռ նյութ ՝բաղկացած է ադրոնների բազմությունից։
Բարիոնային նյութ (բարիոնային մատերիա) ՝բարիոններից բաղկացած նյութ։
Դասական պատկերացման նյութ՝ կազմված է հաիմնականում ֆերմիոններից։ Այդ մատերիայի տեսակը զբաղեցնում է Արեգակնային համակարգության մեծ մասը և մոտակա աստղային համակարգերը։
Հականյութ՝կազմված է հակամասնիկներից։
Նեյտրոնային նյութ՝ կաղմված է հիմնականում նեյտրոններից ևզուրկ է ատոմային կառուցվածքից։ Նեյտրոնային աստղերի հիմնական բաղադրիչը, ավելի մեծ խտւթյամբ, քան սովորական նյութը և ավելի նոսր ,քան քվարկ-գլյունային պլազման։Դաշտը՝ ի տարբերություն նյութի, չունի ներքին դատարկություններ, օժտված է բացարձակ խտությամբ։

Դաշտ (դասական իմաստով)։
Էլեկտրամագնիսակն դաշտ։
Գրավիտացիոն դաշտ։
Քվանտային դաշտեր (տարբեր ծագման)։
Ֆիզիկական անորոշ ծագման նյութական օբյեկտներ։
Մութ մատերիա.
Մութ էներգիա.Այս օբյեկտները ներմուծվել են աստղաֆիզիկական և տիեզերական որոշ երևույթների բացատրման համար։


== Տես նաև ==
Մատերիա (փիլիսոփայություն)
Տարրական մասնիկ
Զանգված
Էներգիա
Հականյութ
Հիմնարար փոխազդեցություն


== Ծանոթագրություններ ==
Աջարիայի վարչական բաժանում

Աջարիայի ինքնավար հանրապետությունը վարչականորեն բաժանված է հանրապետական նշանակություն ունեցող մեկ քաղաքի և 5 մունիցիպալիտետների։
Հանրապետական նշանակություն ունեցող քաղաք՝

Բաթում5 մունիցիպալիտետ՝

Քեդայի մունիցիպալիտետ
Քոբուլեթի մունիցիպալիտետ
Շուախևի մունիցիպալիտետ
Խելվաչաուրի մունիցիպալիտետ
Խուլոյի մունիցիպալիտետ


== Ծանոթագրություններ ==
Չափնի (Սյունիքի մարզ)

Անվան այլ կիրառումների համար տե՛ս՝ Չափնի (այլ կիրառումներ)Չափնի,
գյուղ Հայաստանի Հանրապետության Սյունիքի մարզի Կապանի տարածաշրջանում, Կապան քաղաքից մոտ 9 կմ հյուսիս-արևելք, ծովի մակարդակից 1000-1140 մ բարձրության վրա։
Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1959 թ. Չափնիին է միացվել հարևան Ըրկենանց գյուղը։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Չափնիի մշտական բնակչությունը կազմել է 112, առկա բնակչությունը` 84 մարդ։ Գյուղը բնակեցված է եղել հայերով, բնակչության փոփոխությունը ժամանակի ընթացքում` ստորև.


== Տնտեսություն ==
1930-ական թվականից մինչև 1959 թվականը Զանգեզուրի պղնձի, ապա պղնձամոլիբդենային կոմբինատի օժանդակ տնտեսություն էր։
Բնակչությունը զբաղվում է գյուղատնտեսությամբ։


== Պատմամշակութային կառույցներ ==
Գյուղում կա 1912 թվականի եկեղեցի, իսկ գյուղի մոտ՝ Խորձորի վանքն է։


== Տես նաև ==
Չափնիի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
Մադագասկարի պինգվինները

Մադագասկարի պինգվինները, (անգլ.՝ Penguins of Madagascar) 2014 թվականին լույս տեսած Ամերիկյան անիմացիոն 3D մուլտֆիլմ է, որը ստեղծված է Մադագասկար 3-ի հիման վրա։ Մուլտֆիլմը չորս արկածախնդիր պինգվինների՝ Շկիպերի, Կովալսկիի, Ռիկոյի և Պրիվատեի մասին է։ Մուլտֆիլմի սցենարիստներն են Մայքլ Քոլթոնը և Ջոն Էբաուդը։
Բեմադրում են Թոմ Մակգրադը, Քրիս Միլլերը, Քրիստոֆեր Նաիտսը, Կոնրատ Վերնոնը, Բենեդիկտ Կամբերբետչը և Ջոն Մալկովիչը։ Ֆիլմի պրեմիերան տեղի է ունեցել 2014 թվականի նոյեմբերի 26-ին Ամերիկայի Միացյալ Նահանգներում։ Դրանից առաջ նույն թվականի նոյեմբերի 8-ին ֆիլմը ցուցադրվել էր Իռլանդիայում, իսկ նոյեմբերի 27-ին Ռուսաստանում։


== Դերերը կրկնօրինակեցին ==
Թոմ Մակգրադ — Շկիպեր
Քրիս Միլլեր — Կովալսկի
Կոնրադ Վերնոն — Ռիկո
Քրիստոֆեր Նաիտս — Պրոպոր
Բենեդիկտ Կամբերբետչ — Գաղտնի գործակալ
Քեն Ջոնս — Պորոհ
Անետ Մահենդրիու — Էվա
Պետր — Կապրալ
Ջոն Մալկովիչ — Դեիվ
Ջեննի Ջեյբս — Ջուլիան
Էնդի Ռիխտեր — Մորտ
Շոտ Չերմենց — ծղրիդ
Վերներ Հերոցոգ — Վավերագրող
Ջիմ Պիրրի — Գոնդոլավար


== Հետաքրքիր փաստեր ==
Երաժշտության գերմանական կրկնորինակությամբ 2014 թվականին Կոնչիտա Վուրստը հաղթել է Եվրատեսիլ 2014 երգի մրցույթում։


== Ծանոթագրություններ ==


== Արտաքին հղումներ ==
http://madagascar.dreamworks.com/ Մադագասկարի պինգվինները. պաշտոնական կայք
«Մադագասկարի պինգվինները»(անգլ.) ֆիլմը Metacritic կայքում:
Մովսես Երզնկացի

Մովսես Երզնկացի (1250 - 1323, Երզնկա, Օսմանյան կայսրություն), հայ մանկավարժ, մատենագիր։


== Կենսագրություն ==
Սկզբնական կրթությունն ստացել է Սեպուհ լեռան վրա գտնվող Երզնկայի ավագ վանքում, ապա ձեռնադրվել քահանա։ Վարդապետական բարձրագույն կրթություն ստանալու նպատակով 1290-ական թվականներին մեկնել է Կիլիկիա, սովորել Սկեռայի և Արմենի դպրոցներում՝ աշակերտելով նշանավոր մանկավարժ Գևորգ Սկևռացուն։ 1293 թվականին ավարտել է Պատարագի մեկնությունը՝ համառոտված Խոսրով Անձևացու և Ներսես Լամբրոնացու նույն անուն գործերից։ Նույն շրջանում կատարել է Աստվածաշնչի ընդօրինակություն (Երևանի Մեսրոպ Մաշտոցի անվան Մատենադարան, ձեռ․ JMS 177) և նվիրել Երցնկայի Գրիգոր Լուսավորիչ վանքին։ Հավաքել է 200-ից ավել խրատներ, վարքեր և այլ արժեքավոր նյութեր, կազմել «Ոսկեփորիկ» ժողովածուն։ Ուսուցչի մահվան կապակցությամբ (1301 թվական) գրել է չափածո դրվագ։ 1301 թվականից մինչև խոր ծերություն ուսուցչություն է արել Ս․ Գրիգոր Լուսավորիչ վանքում։


== Գրականություն ==
Քյուրտյան Հ., Երիզայ եւ եկեղեաց գավառ, հ. 1, Վնտ., 1953:
Addounia TV

Addounia TV (արաբ․՝ قناة نور الشام‎‎ թարգմանաբար՝ Խաղաղություն հեռուստաալիք) — սիրիական մասնավոր, հոգևոր արբանյակային հեռուստաալիք։ Հեռարձակումը սկսել է 2007 թ.-ի մարտի 23-ին։ Ակտիվորեն լուսաբանում է Սիրիական ճգնաժամը, որի համար արևմտյան երկրների կողմից արժանացել է քննադատության՝ Սիրիայի նախագահ Բաշշար ալ-Ասադին աջակցելու համար։
Գայլահովիտ

Գայլահովիտ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Արևմտյան Եփրատի աջ ափին։


== Բնակչություն ==
1880 թվականին ուներ 105 հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(9350) Վասեդա

(9350) Վասեդա (անգլ.՝ Waseda), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 13-ին Մասանորի Հիրասավայի և Շոհեյ Սուզուկիի կողմից Նյուկասայում։
Միջին հեռավորությունը Արեգակից կազմում է 2,374667 ա. մ., առավելագույնը մոտենում է 1,8457 ա. մ. հեռավորության վրա և հեռանում 2,9037 ա. մ.։ Արեգակի շուրջ մեկ ամբողջական պտույտ է կատարում 1336,6 երկրային օրվա ընթացքում, իր ուղեծրով շարժվելով միջինում 0,269339 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9350) Վասեդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարֆ (մաքրող միջոց)

«Բարֆ» (պարսկ.՝ برف‎, տաջ.` барф, անգլ.` Barf) իրանական «Պաքսան» ընկերության կողմից թողարկվող լվացող միջոցների և կենցաղային քիմիայի ապրանքատեսակ։
«Բարֆի» արտադրության մեջ են մտնում նաև հետևյալ ապրանքատեսակները՝

Լվացքի փոշի
Սպասքի հեղուկ
Ապակի լվանալու հեղուկ
Շամպուն


== Արտաքին հղումներ ==
«Պաքսանի» պաշտոնական կայքը
«Պաքսանի» արտադրանքների կայքը Archived 2012-03-13 at the Wayback Machine.
Տակտ

Տակտ, երաժշտության մեջ՝ 17-րդ դարից, մետրի հիմնական միավորը և երաժշտական ստեղծագործության հատվածը, որ սկսվում է մետրական ուժեղ շեշտից։ Տակտի չափը կոտորակի կամ հատուկ նշանի ձևով (C=4/4) դրվում է հնգագծի սկզբում և չափի յուրաքանչյուր փոփոխությունից առաջ։ Տակտի սահմանները նոտաներում նշվում են ուղղաձիգ գծերով (տակտի գծեր)։ Տակտի գծերը Կոմիտասն անվանել է տրոհակ։
Տատյանա Դրուբիչ

Տատյանա Լյուսենովնա Դրուբիչ (ռուս.` Татьяна Люсьеновна Друбич, հունիսի 7, 1960(1960-06-07), Մոսկվա, ԽՍՀՄ), խորհրդային և ռուսական կինոդերասանուհի, բժիշկ։ Արժանացել է Ռուսաստանի կինոդերասանների գիլդիայի մրցանակին` «21-րդ դարում համաշխարհային էկրանին լավագույն Աննա Կարենինայի համար» (2009 թ.) և «Նիկա» կինոմրցանակին` կանացի լավագույն երկրորդական դերի համար (2012 թ. «Ռիտայի վերջին հեքիաթը»)։


== Կենսագրությունը ==
Տատյանա Դրուբիչը ծնվել է Մոսկվայում` հրեաների ընտանիքում։ Երբ նա 18 տարեկան էր, հայրը մահացել է։ 1972 թվականին, 12 տարեկանում նրան հրավիրել են նկարահանվելու Իննա Թումանյանի «Տասնհինգերորդ գարունը» կինոնկարում։ Երկրորդ անգամ նկարահանվել է 1974 թվականին` Սերգեյ Սոլովյովի «Հարյուր օր մանկությունից հետո» կինոնկարում։ Կինոնկարն արժանացել է բազմաթիվ մրցանակների, այդ թվում Բեռլինի կինոփառատոնի «Արծաթե արջ», Ավելինոյի և Բելգրադի կինոփառատոների, ինչպես նաև այլ մրցանակների։
1977 թվականին դպրոցն ավարտելուց հետո, Տատյանան ընդունվել է Մոսկվայի Նիկոլայ Սեմաշկոյի անվան բժշկական ստոմատոլոգիայի ինստիտուտ, որն ավարտելուց հետո, շրջանային պոլիկլինիկայում աշխատել է որպես բժիշկ-ներզատաբան։ Միաժամանակ հաճախ նկարահանվում էր կինոյում։ Այդ ընթացքում նա նկարահանվել է Պավել Արսենովի «Զգացմունքների խռովք» (1977 թ.) և Սերգեյ Սոլովյովի «Փրկարարը» (1980 թ.) կինոնկարներում։
Տատյանա Դրուբիչը նկարահանվել է նաև Սերգեյ Սոլովյովի «Ասսա» (1987 թ.), Ռոման Բալայանի «Պահպանիր ինձ, իմ թալիսման» (1986 թ.), Ստանիսլավ Գովորուխինի «Տաս նեգրիկները» (1987 թ.), Էլդար Ռյազանովի «Ողջույն, տխմարներ» (1996 թ.) և այլ ֆիլմերում։ Զբաղվում է նաև բարեգործությամբ։


== Անձնական կյանքը ==
1983 թվականին Տատյանա Դրուբիչն ամուսնացել է ռեժիսոր Սերգեյ Սոլովյովի հետ։ Նրանք ունեն դուստր` Աննա Դրուբիչը, ով ներկայումս բնակվում է ԱՄՆ-ում և երաժշտություն գրում ֆիլմերի համար։ 1989 թվականին Տատյանա Դրուբիչն ու Սերգեյ Սոլովյովն ամուսնալուծվել են։


== Ֆիլմագրություն ==


== Ծանոթագրություններ ==
Խադրակեի ամրոց

Խադրակեի ամրոց (իսպաներեն Castillo de Jadraque), ամրոց Իսպանիայի Կաստիլիա-Լա Մանչա ինքնավար համայնքի Խադրակե քաղաքում։ Նա գտնվում է բլրի վրա՝ Հենարես գետի մոտ։


== Անվանում ==
Այն երբեմն անվանում են «Սիդի ամրոց», քանի որ այն հիշատակվում է «Երգ իմ Սիդի մասին» պոեմում։ Թեև Սիդ երբեք ուղղակիորեն կապ չի ունեցել ամրոցի հետ։


== Կառույց ==
Կառուցված էր սպիտակ քարից, ունի ուղղանկյուն տեսք 240 մետր պարագծով։ Նա ունի չորս շրջանաձև և մեկ ուղղանկյուն աշտարակ։


== Պատմություն ==
Հնագիտական ուսումնասիրություններն ապացուցել են, որ այդ վայրը օգտագործվել է դեռևս նախապատմական ժամանակներում. ավելի ուշ այն եղել է Կորդովայի ամիրայության և դրա ժառանգների ամրությունները։ 1085 թվականին այն նվաճվել քրիստոնյաների կողմից՝ Ալֆոնսո VI Քաջի գլխավորությամբ։ 1469 թվականին այն գնվել է կարդինալ Պեդրո Գոնսալես դե Մենդոսայի կողմից։
Ներկայիս կառույցը թվագրվում է 15-րդ դարի վերջ, և վերագրվում է  Խուան Գուասին։ Նախկին ամրոցից մնացած միակ տարրը հնգանկյուն աշտարակ, էր, որն, ավելի ուշ, այնուամենայնիվ, ապամոնտաժվել է։ Ամրոցն եղել է Մենդոսաների նստավայրը, լքվել է Ռոդրիգո ԴԻաս դե Վիվար ի Մենդոսայի մահից հետո։


== Ծանոթագրություններ ==


== Արտաքին հղումներ ==
Էջը castillos.net Archived 2009-09-17 at the Wayback Machine.-ում (իսպաներեն)
Սավինսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Սավինսկի գյուղական խորհուրդ (այլ կիրառումներ)Սավինսկի գյուղական խորհուրդ  (ուկրաիներեն՝ Савинцівська селищна рада), Ուկրաինայի Խարկովի մարզի Բալակլեյսկի շրջանում։
2001 թվականի տվյալներով Սավինսկի գյուղական խորհրդում բնակվում էր 6777 մարդ։ Բնակավայրը զբաղեցնում է 103.5 կմ² տարածք։ Բնակչության խտությունը կազմում էր 65.48 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Լիկովա (գյուղ, Նովոմոսկովսկի վարչական օկրուգ)

Լիկովա (ռուս.՝ Ликова), գյուղ Ռուսաստանի, Մոսկվայի Նովոմոսկովսկի վարչական օկրուգի կազմում։
Բնակչությունը 2005 թվականին գրանցված տվյալներով կազմում էր 91 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պենտստեմոն

Պենտստեմոն (լատ.՝ Pentstemon), պատկանում է ջղախոտազգիների ընտանիքին։ Հայրենիքը Մեքսիկան է։ Այդ բույսը մեր պայմաններում մշակվում է որպես միամյա։ Մեզ մոտ պենտստեմոն բույսը քիչ է հանդիպում։
Բավական հաջող ձմեռում է բաց գրունտում, եթե ձմեռը միապաղաղ է և գրունտն էլ չոր։ Խոնավության կամ ջերմային բույս է, բույսի բարձրությունը (P.n. macrophyllacompacta)՝ 40-50 սմ է հասնում (P.n. atropurpureis acinatis)։


== Կենսաբանական նկարագիր ==

Նրա տերևները մուգ սև ծոպերեզավոր է, օգտագործվում է ծաղկային խմբավրում և եզրագծեր պատրաստելու համար։ Ծաղկային ձևավորումներում տնկում են բույսը բույսից 20-30 սմ հեռավորության վրա։ Լավ է տանում խզումը դրա շնորհիվ աըն կարող են պահել ցանկացած բարձրության վրա։ Մշակության համր անհրաժեշտ է ընտրել արևոտ հառմասերմ, նաև նա վատ չի զգում կիսաստվերում, միայն թե այն կորցնում է իր մուգ գունավորումը։ Խիտ սաղարթը ստանալու նպատակով անհրաժեշտ է ծայրերից կտրել։


== Արեալ ==
Աճում է սնդառություներով հարուստ վայրերում ամենա շատը։ Խնավության նկատմամբ պահանջկոտ չէ։ Բազմանում են սերմերով։ Ցանքը կատարվում է ապրիլի սկզբին կամ ուղղակի կիսատաք ջերմոցի գրունտում։ Երևանի պայմաններում աշնանը թափված սերմերը գարնանը հիանալի ծլում են։ Բույսի ցանք կատարվում է ուղղակի գրունտում։ Սերմերը ծլում են 10-12 օրում, պահպանվում են 2-3 տարի։ Այն մեկ հատիկում պարունակում է 600-650 հատիկ։ Սերմերը կլոր են, գնդասեղի գլխիկի չափ, շագանակագույն, մուգ սև երանգով։ Բույսը գազադիմացկուն չէ։


== Պատկերասրահ ==

		
		
		
		
		


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Հաջիրա

Հաջիրա (հինդի՝ हिजड़ा), երրորդ սեռի մարդիկ, Հաջիրա կամ տրանսգենդեր։ Հաջիրաները Հնդկաստանի, Բանգլադեշի, Նեպալի քաղաքացիներ են և Հինդու կրոնում համարվում են սուրբ էակներ, որոնք ապրում են երկրի վրա։ Հաջիրաները ամորձատված տղամարդիկ են, որոնք հագնվում են կնոջ նման։ Հարավային Ասիայում նրանց համարել են երրորդ սեռ․ ո՛չ կին, ո՛չ տղամարդ։ Հնդկաստանում և շատ պետություններում նրանք հավասար են հոգևորականի (գուրուի), Հարավային Ասիայում ապրում է մոտավորապես 5 մլն հաջիրա։ Հաջիրաները ունեն պաշտամունքի կարգավիճակ, հասարակ հնդիկի համար հաջիրա տեսնելը օրհնվելու նման մի բան է, կանայք տեսնելով հաջիրա խոնարհվում են նրանց առջև և օրհնություն խնդրում, եթե հաջիրան ինչ որ մի բան է ասում, հասարակ մարդիկ անմիջապես պետք է ենթարկվեն նրա կամքին։ Հաջիրաներին նվիրված բազմաթիվ ֆիլմեր և գրքեր են գրվում։ Ըստ Հինդու կրոնի Հաջիրաների մեջ ապրում է Շիվա Աստվածը։
Պլազմիդ

Պլազմիդ, բջջում գտնվող ԴՆԹ-ի մոլեկուլ, որը ֆիզիկապես առանձնացված է քրոմոսոմային ԴՆԹ-ից և կարող է ինքնուրույն կրկանապատկվել։ Հիմնականում հանդիպում են բակտերիալ բջիջներում և իրենցից ներկայացնում են փոքր, օղակաձև, երկշղթա ԴՆԹ-ի մոլեկուլներ։ Սակայն պլազմիդներ երբեմն ունեն նաև արքեաներն ու էուկարիոտները։ Պլազմիդները սովորաբար կրում են գեներ, որոնք տվյալ օրգանիզմին օժտում են որոշակի օգտակար հատկություններով, օրինակ հակաբիոտիկների դեմ դիմադրողականությամբ։ Պլազմիդների և բուն քրոմոսոմների ամենաէական տարբերությունն այն է, որ քրոմոսոմները պարունակում են բջջի կենսագործունեության համար ահնհրաժեշտ գեներ, այն դեպքում երբ պլազմիդները բջիջներին ընդամենը օժտում են լրացուցիչ հատկություններով։ Արհեստական պլազմիդներն օգտագործվում են որպես վեկտորներ։
Պլազմիդները համարվում են ռեպլիկոններ, այսինքն ԴՆԹ-ի միավոր, որն ընդունակ է համապատասխան տեր բջջում անկախ կրկնապատկվելու։ Պլազմիդները կարող են փոխանակվել բակտերիաների միջև (նույնիսկ տարբեր տեսակների) երեք մեխանիզմներով՝ տրանսֆորմացիայի, տրանսդուկցիայի և կոնյուգացիայի։ Գենետիկական տեղեկատվության այսպիսի հորիզոնտալ փոխանակման ժամանակ պլազմիդները կարող են համարվել մոբիլոմի մաս։ Ի տարբերություն վիրուսների, ում ժառանգական նյութը շրջապատված է սպիտակուցային թաղանթով, պլազմիդները «մերկ» են։ Նրանք չունեն այնպիսի գեներ, որոնք կկոդավորեին իրենց սեփական սպիտակուցային թաղանթը։ Սակայն որոշ պլազմիդներ կոդավորում են կոնյուգացիայի (հետևաբար և իրենց տեղափոխման) համար անհրաժեշտ «սեռական» պիլիները։ Պլազմիդների չափերը տատանվում են 1000-200,000 նուկլեոտիդային զույգի միջև և առանձին պլազմիդների քանակը բջջում կարող է լինել մեկից մինչև (որոշ գործոնների հետևանքով) մի քանի հազար։
Մանրէների և պլազմիդների միջև փոխհարաբերությունը ոչ մակաբուծային և ոչ էլ մուտուլիստական (երկկողմանի շահավետ հարաբերություն), քանի որ երկուսն էլ նկատի ունեն անկախ տեսակի հարաբերությունը մեկ այլ օրգանիզմի հետ։ Ավելի ճիշտ կլինի պլազմիդներին բնորոշել որպես մանրէային պոպուլյացիաներում գեների հորիզոնական տեղափոխումն ապահովող տարրեր, որոնք ունակ են օժտել մանրէին համապատասխան պայմաններում օգտակար հատկությամբ։ Այդպիսի հատկություններից են հակաբիոտիկային դիմադրողականությունը, այլ օրգանիզմների համար տոքսինների (թույների) արտադրումը և տարբեր միացությունների օգտագործումը մետաբոլիզմում։


== Ծանոթագրություններ ==
Նովայա (այլ կիրառումներ)

Նովայա, կարող է վերաբերել՝

Նովայա - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Նովայա - գյուղ Ռուսաստանի Լենինգրադի մարզի Գատչինսկի շրջանի կազմում։
Նովայա - գյուղ Ռուսաստանի Լենինգրադի մարզի Գատչինսկի շրջանի կազմում։
Նովայա - գյուղ Ռուսաստանի Մոսկվայի մարզի Կոլոմենսկի շրջանի կազմում։
Նովայա - գյուղ Ռուսաստանի Նիժնի Նովգորոդի մարզի Նիժնի Նովգորոդ քաղաքային օկրուգի կազմում։
Նովայա - գյուղ Ռուսաստանի Սմոլենսկի մարզի Գլինկովսկի շրջանի կազմում։
Նովայա - գյուղ Ռուսաստանի Սմոլենսկի մարզի Գլինկովսկի շրջանի կազմում։
Նովայա - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Նովայա - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Նովայա - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Ժողովածու (3514)

Ժողովածու (3514), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3514 թվի տակ։ Ձեռագիրը գրվել է 17-րդ դարում Փանոս և Գրիգոր գրիչների կողմից։ Ստացողը եղել է Յովանէսը։ Գրված է թղթի վրա, որը ունի 19 × 12,5 չափս։ Ձեռագիրը կազմված է 193 թերթից։ Գրված է երկսյունով։ Կազմը` կաշեպատ տախտակ դրոշմազարդով, աստառը՝ շերտազարդ կտավ։ Հիշատակարաններ գրչի՝ 16ա, 42բ, 75բ, կնիք՝ 4ա (Տէր Դանիէլ)։


== Բովանդակություն ==
բանք Սողոմոնի
Իմաստութիւն Սիրաքայ
Նախադրութիւն Յովրայ
Գիրք Յովբայ
Տաղք (Ներս. Շնորհալի, Յովհ. Երզնկացի, Գրիգոր գրիչ)


== Ծանոթագրություններ ==
Ձյունաշողի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Ձյունաշող գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բաֆրեջալ

Բաֆրեջալ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լիպովոե (այլ կիրառումներ)

Լիպովոե, կարող է վերաբերել՝

Լիպովոե - գյուղ, Ուկրաինայի Դոնեցկի մարզի Արտյոմովսկիում
Լիպովոե - գյուղ, Ուկրաինայի Դոնեցկի մարզի Կրասնոլիմանի շրջանում
Լիպովոե - գյուղ, Ուկրաինայի Դոնեցկի մարզի Մակեևկայի քաղաքային խորհրդում
Լիպովոե - գյուղ, Ուկրաինայի Լուգանսկի մարզի Կրասնոդոնի շրջանում
Լիպովոե - գյուղ, Ուկրաինայի Կիրովոգրադի մարզի Կիրովոգրադի շրջանում
Լիպովոե - գյուղ, Ուկրաինայի Պոլտավայի մարզի Գլոբինոյի շրջանում
(4488) Տոկիտադա

(4488) Տոկիտադա (անգլ.՝ Tokitada), աստերոիդ աստերոիդների հիմնական գոտում։ Հայտնաբերվել է 1987 թվականի հոկտեմբերի 21-ին Կենձո Սուզուկիի և Տակեշի Ուրատայի կողմից Տոյոտայում։
Միջին հեռավորությունը Արեգակից կազմում է 2,180976 ա. մ., առավելագույնը մոտենում է 1,8672 ա. մ. հեռավորության վրա և հեռանում 2,4948 ա. մ.։ Արեգակի շուրջ մեկ ամբողջական պտույտ է կատարում 1176,45 երկրային օրվա ընթացքում, իր ուղեծրով շարժվելով միջինում 0,306004 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4488) Տոկիտադա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փիկանց

Փիկանց, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լագինա

Լագինա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==